SET ปิดเช้ารีบาวด์ 1 จุด นักลงทุนรอตัวเลข “เงินเฟ้อ” สหรัฐ พรุ่งนี้!
SET ปิดเช้ารีบาวด์ 1 จุด แกว่งกรอบแคบตามภูมิภาครอรายงานประชุมเฟด-เงินเฟ้อสหรัฐพรุ่งนี้! โดยให้ระวังแรงขายลดความเสี่ยง ให้แนวรับ 1,560 จุด และแนวต้าน 1,570 จุด
SET ปิดเช้ารีบาวด์ 1 จุด แกว่งกรอบแคบตามภูมิภาครอรายงานประชุมเฟด-เงินเฟ้อสหรัฐพรุ่งนี้! โดยให้ระวังแรงขายลดความเสี่ยง ให้แนวรับ 1,560 จุด และแนวต้าน 1,570 จุด
12 ต.ค. 2565

นายณรงค์เดช จันทรไพศาล ผู้ช่วยผู้อำนวยการฝ่ายวิเคราะห์หลักทรัพย์ บล.ไอร่า กล่าวว่า ตลาดหุ้นไทยเช้าที่ผ่านมาแกว่งตัวในกรอบแคบสอดคล้องกับตลาดหุ้นอื่นในภูมิภาคเอเชีย วอลุ่มเบาบางช่วงก่อนเข้าวันหยุดยาว เนื่องจากนักลงทุนรอดูรายงานการประชุมของธนาคารกลางสหรัฐ (เฟด) ประจำเดือน ก.ย.ในวันที่ 12 ต.ค. และตัวเลขดัชนีราคาผู้บริโภค (CPI) ของสหรัฐในวันที่ 13 ต.ค.
สำหรับแนวโน้มช่วงบ่ายคาดยังแกว่งตัวในกรอบต่อไป โดยแนะนักลงทุนระวังแรงขายเพื่อลดความเสี่ยงก่อนตัวเลขเศรษฐกิจสหรัฐจะออกมา ให้แนวรับไว้ที่ 1,560 จุด และแนวต้าน 1,570 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
DELTA มูลค่าการซื้อขาย 789.89 ล้านบาท ปิดที่ 654.00 บาท ลดลง 12.00 บาท
PTT มูลค่าการซื้อขาย 773,11 ล้านบาท ปิดที่ 35.00 บาท เพิ่มขึ้น 0.50 บาท
BANPU มูลค่าการซื้อขาย 739.57 ล้านบาท ปิดที่ 12.50 บาท ลดลง 0.10 บาท
CBG มูลค่าการซื้อขาย 703.08 ล้านบาท ปิดที่ 82.75 บาท เพิ่มขึ้น 0.75 บาท
TLI มูลค่าการซื้อขาย 633.42 ล้านบาท ปิดที่ 15.00 บาท ราคาไม่เปลี่ยนแปลง